শিমুল সালাহ্উদ্দিন: নূর ভাই, আমাদের দেশে অনুষ্ঠান অনেক বেড়েছে। যেমন ছায়ানট আগে বছরে দুইটা বড় অনুষ্ঠান করত। এখন দুইটা অনুষ্ঠান বাড়িয়েছে। হেমন্তে এবং ফাল্গুনে অনুষ্ঠান করে আলাদাভাবে। বেসরকারি প্রতিষ্ঠান যেগুলা, বিশেষত সংষ্কৃতি নিয়ে যারা কাজ করে, যেমন বেঙ্গল সম্ভবত পৃথিবীর সবচে’ বড় উচ্চাঙ্গ সঙ্গীতের উৎসবটা ঢাকায় নিয়মিত করছে। শিল্পকলা একাডেমি নিয়মিত কাজ করছে। একটা বড় বন্ধ্যাকাল গত সরকারের আমলে শিল্পকলা একাডেমি কাটিয়েছে। তারপরেও আমি বলব যে তারা অনেক অনেক কাজ করছে। এই যে বিভিন্ন রকম অনুষ্ঠান আয়োজন শিল্পীদের অংশগ্রহণের জায়গা, এগুলোও তো শিল্পীদেরকে মোটিভেট করে। তাদেরকে প্রেরণা দেয়। শিল্পীর কাজ তো শিল্প সৃজন। কিন্তু যেটা বললেন, বাড়ি বাড়ি বা স্কুলে স্কুলে যাবে, এটা তো তার রাজনৈতিক চেতনা না থাকলে তো সম্ভব না।